Pieter Nicolaas van Eyck

Pieter Nicolaas van Eyck (Breukelen, 1 oktober 1887 – Wassenaar, 10 april 1954) wie in Nederlânske dichter, heechlearaar oan de Universiteit Leien en literatuerkritikus. Yn 1947 ûntfong er de Constantijn Huygenspriis foar syn hiele oeuvre. Pieter Nicolaas wie de heit fan arsjitekt Aldo van Eyck.

Van Eyck syn bekendste gedicht is De tuinman en de dood, basearre op in tema fan de Frânske keunstner Jean Cocteau (1889 -1963) út dy syn roman Le Grand Écart. Cocteau syn ferhaal is wierskynlik wer basearre op in soefi-anekdoate fan   Rûmy.De skriuwer Herman Franke hat de speurtocht nei de boarne fan it gedicht beskreaun yn syn boek De tuinman en de dood van Diana (1999). De anekdoate wie ek de ynspiraasje foar de titel fan Appointment in Samarra fan John O'Hara.

 Libben en wurk 
Van Eyck folge it Gymnasium Haganum, die steatseksamen en studearre rjochten yn Leien, dêr't er yn 1914, allinnich op stellingen, promovearre. Dêrnei waard er skofke korrespondint foar de NRC yn Rome, wêrnei't er in pear jier sûnder betelle wurkrûnte redakteur fan it blêd De Beweging wie. Yn 1918 krige er in amtlike funksje op it Ministearje fan Lânbou. Tusken 1920 en 1935 wurke er foar de NRC as korrespondint yn Londen, dêr't er in soad omtinken oan kultuer joech. Yn 1935 waard er beneamd ta heechlearaar Nederlânske taal - en letterkunde oan de Leidske universiteit as opfolger fan Albert Verwey.

Priveelibben
Hy troude op 28 april 1914 mei Nelly Estelle Benjamins (Suriname, 17 augustus 1891 - Wassenaar, 1971), in frou fan Sefardysk komôf, hikke en tein yn Suriname. Marlene A. Eilers, Queen Victoria's Descendants (Baltimore, Maryland:  Genealogical Publishing  Co., 1987), s. 167 Yn 1919 ferhuzen hja nei Grut-Brittanje. Sy krigen twa bern: Robert Floris van Eyck, dichter, keunstner en keunstrestaurateur yn Londen, en arsjitekt Aldo van Eyck.

 Bibliografy 
 1909 - De getooide doolhof (gedichten)
 1910 - Worstelingen (gedichten)
 1911 - De sterren (gedichten)
 1912 - Uitzichten (gedichten)
 1913 - Bevrijding
 1916 - De plicht van Nederland
 1916 - Over boekkunst en De Zilverdistel (mei J.F. van Royen, juny 1916) Over boekkunst en De Zilverdistel, webstee KB, sjoen 18-11-2020
 1917 - Het ronde perk
 1917 - Lichtende golven
 1918 - Opgang (gedichten)
 1919 - Getijden (gedichten)
 1921 - De Iersche kwestie
 1922 - Inkeer (gedichten)
 1923 - Uren met Platoon
 1926 - Voorbereiding (gedichten)
 1926 - De tuinman en de dood  (Yn: Erts. Letterkundige Almanak)Erts. Letterkundige Almanak, jrg. 1 (1926)
 1935 - Kritisch onderzoek en verbeelding (ynaugurale rede)
 1938 - Over leven en dood in de poëzie
 1941 - Verzen 1940 (gedichten)
 1943 - Twee gedichten (gedichten)
 1945 - Benaderingen
 1946 - Broeder Bernard (gedicht)
 1946 - De tuin
 1946 - Meesters (gedichten)
 1947 - Medousa
 1949 - Herwaarts (gedichten)
 1953 - In memoriam Jacob Israël de Haan
 1954 - Herodias, fertaling fan Mallarmés Hérodiade

 Keppelingen om utens 
 Wurk yn de DBNL
 Biografy yn de DBNL

Kategory:Nederlânsk dichter
Kategory:Nederlânsk oersetter
Kategory:Nederlânsk literatuerkritikus
Kategory:Nederlânsk heechlearaar
Kategory:Heechlearaar oan de Universiteit Leien
Kategory:Lid fan de Keninklike Nederlânske Akademy fan Wittenskippen
Kategory:Persoan berne yn 1887
Kategory:Persoan stoarn yn 1954